
Eselamu alejkum!


Zanima me kad bi od mog muza otac umro kao krscanin, da li moj muz mora njemu sta pomoci u vezi ukopavanja, posto on ima samo jedno dijete, tj. mog muza. Moj muz je musliman, Allahu hvala, vec od 2003. Njegovom ocu smo pokusavali pricati o islamu, ali on nije siguran da je ***[islam](https://pitajucene.com/search/islam/questions/ "Pretraži pitanja o Islamu")*** ***[vjera](https://pitajucene.com/search/vjera/questions/ "Pretraži pitanja o vjeri")*** za njega.


Muzev otac je u bolnici i on osjeca da ce umrijeti, pa nas interesuje da li mi smijemo bilo sta pomoci ako on preseli, jer njegov otac ima vec grob, ali bi bio spaljen. Kako bi mi mogli postupiti kad bi on primio islam, da li bi se tada on morao spaliti jer ne znamo da ovdje u Njemackoj ima groblje za muslimane?


* 
* 
* 
* 
* 
* 
* 

 
Ukop oca nemuslimana

Alejkumus-selam!


Vaš muž je dužan da se brine o svojim roditeljima ukoliko su oboje živi, a ako mu je samo otac živ, onda ocu treba da čini dobročinstvo. To što mu je otac nemusliman ne umanjuje njegovu dužnost da ga pazi, dobročinstvo da mu čini i da mu bude poslušan u onome što ***[islam](https://pitajucene.com/search/islam/questions/ "Pretraži pitanja o Islamu")*** dozvoljava. Na vama je da mu pokažete lijepim primjerom šta znači biti musliman i neprestano ga pozivajte u islam sve dok ne preseli.


Ako bi preselio kao musliman, ako Allah da, onda se mora ukopati u muslimansko mezarje, ukoliko ne bi bilo mezarja u državi u kojoj živite, onda ga treba ukopati u najbližu muslimansku državu jer priječe je da bude ukopan sa muslimanima kako ne bi uznemiravan patnjom nevjernika koji se kažnjavaju. Ukoliko bi preselio na čemu je sad, ne dao Allah, onda možete da platite troškove ukopa. Ne smijete platiti ništa, niti uraditi nešto što se kosi sa islamom, npr. ne smijete platiti troškove spaljivanja. A Allah zna najbolje!


prof. Abdullah Mujic – preuzeto sa <http://www.n-um.com>


